《送韦提学致仕还家二首 其一》
明代·黄仲昭

诸生沾化雨，临别思茫茫。经济违初志，莼鲈忆故乡。

琴随孤鹤去，鸿共片云翔。一笑忘言处，还家菊正黄。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。